Κολομβιανή κοτόσουπα με άρωμα χαμομήλι (Ajiaco Colombiano)
Μια ιδιαίτερη κοτόσουπα από την Κολομβία, με πατάτα, καλαμπόκι, χαμομήλι και τηγανητή κάπαρη. Νόστιμη, πλούσια σε γεύση και εξαιρετικά θερμαντική.
1 κοτόπουλο βάρους περίπου 1.500 γρ., ολόκληρο , 1 κιτρινόφλουδο κρεμμύδι, καθαρισμένο, κομμένο στη μέση , 4 σκελίδες σκόρδο, ψιλοκομμένες , 1.500-1.800 ml ζωμός κοτόπουλου ή νερό , 400 γρ. πατάτες, καθαρισμένες και κομμένες σε μέτρια κομμάτια , 1 ολόκληρο καλαμπόκι (το βρίσκουμε σε δισκάκι, στα οπωροπωλεία των μεγάλων σούπερ μάρκετ) , 1 μικρό μάτσο κόλιανδρος, ολόκληρο, πλυμένο και δεμένο με σπάγκο μαγειρικής , 4 μικρά φρέσκα κρεμμυδάκια, σε μέτριες λοξές ροδέλες , 2,5 γρ. αποξηραμένο χαμομήλι, δεμένο σε ένα μικρό κομμάτι τουλπάνι ή σε σουρωτήρι για εκχύλιση τσαγιού που κλείνει και σφραγίζει (σε σχήμα αυγού) , αλάτι, φρεσκοτριμμένο πιπέρι , 80 ml ελαιόλαδο, 2-3 φρέσκα κρεμμυδάκια, σε μέτριες λοξές φέτες , μερικά φύλλα φρέσκου κόλιανδρου , 2-3 κουτ. σούπας κάππαρη, ξαλμυρισμένη, στραγγισμένη και τηγανισμένη σε λίγο ελαιόλαδο, μέχρι να ροδίσει απαλά, στραγγισμένη , 1 ώριμο αβοκάντο, καθαρισμένο, σε λεπτές φέτες (προαιρετικά) , ξινόκρεμα ή σμετάνα (προαιρετικά)
Για να φτιάξουμε ajiaco Colombiano – Κολομβιανή κοτόσουπα με πατάτες, καλαμπόκι και άρωμα χαμομήλι, ξεκινάμε βάζοντας το κοτόπουλο σε ένα μεγάλο μπολ το αλείφουμε με 30 ml από το ελαιόλαδο και σκορπίζουμε το κρεμμύδι και το σκόρδο.Σκεπάζουμε σφικτά το μπολ με διάφανη μεμβράνη και το βάζουμε για 24 ώρες στο ψυγείο.Βγάζουμε το μπολ από το ψυγείο, αφαιρούμε τη μεμβράνη και αφήνουμε το κοτόπουλο για 1-1 1⁄2 ώρα να έρθει σε θερμοκρασία περιβάλλοντος.Σε μια μεγάλη, βαθιά κατσαρόλα ζεσταίνουμε το υπόλοιπο ελαιόλαδο και σοτάρουμε το κοτόπουλο σε δυνατή φωτιά, για 7-8 λεπτά, γυρίζοντάς το τακτικά, μέχρι να ροδίσει ομοιόμορφα.Προσθέτουμε το κρεμμύδι και τα σκόρδα που αφήσαμε στο μπολ και τα σοτάρουμε και αυτά για 2-3 λεπτά. Σβήνουμε με τον ζωμό και αφήνουμε να πάρει μία βράση σε δυνατή φωτιά. Χαμηλώνουμε τη φωτιά, σκεπάζουμε την κατσαρόλα και σιγοβράζουμε για περίπου 30 λεπτά, μέχρι να μαλακώσει αρκετά το κοτόπουλο.Αποσύρουμε από τη φωτιά, βγάζουμε προσεκτικά το κοτόπουλο και το αφήνουμε σε ένα ταψάκι.Ρίχνουμε στην κατσαρόλα τις πατάτες και βράζουμε σε μέτρια φωτιά για 10 λεπτά. Προσθέτουμε το καλαμπόκι, το μάτσο κόλιανδρο, τα φρέσκα κρεμμυδάκια, το τουλπανάκι με το χαμομήλι, αλατοπιπερώνουμε και σιγοβράζουμε για 15 λεπτά σε χαμηλή φωτιά.Παράλληλα, ξεψαχνίζουμε το κοτόπουλο και αφαιρούμε το δέρμα του. Κόβουμε το ψαχνό σε μέτρια κομμάτια. Μόλις περάσουν τα 15 λεπτά μαγειρέματος, αφαιρούμε από την κατσαρόλα το μάτσο κόλιανδρο και το κομμένο κρεμμύδι και προσθέτουμε το κοτόπουλο. Βράζουμε για άλλα 10 λεπτά και αποσύρουμε.Μοιράζουμε το φαγητό σε βαθιά πιάτα και σε κάθε μερίδα σκορπίζουμε λίγες ροδέλες φρέσκο κρεμμυδάκι, φυλλαράκια κόλιανδρου και τηγανητή κάππαρη. Συνοδεύουμε, αν θέλουμε, με την ξινόκρεμα και τις φέτες αβοκάντο.
Κοτόπουλο,Λαχανικά,Πατάτες